laion/Wikipedia-Exotic huggingface dataset:
এরিক উপশান্ত

কালুতারাগে এরিক এমিলা উপশান্ত (সিংহলি: එරික් උපශාන්ත; জন্ম: ১০ জুন, ১৯৭২) কুরুনেগালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে চেশায়ার, কোল্টস ক্রিকেট ক্লাব, কুরুনেগালা যুব ক্রিকেট ক্লাবের পক্ষে খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন এরিক উপশান্ত। কুরুনেগালার মালিয়াদেবা কলেজে উচ্চশিক্ষা গ্রহণ করেন এরিক উপশান্ত। বেশ কয়েক বছর ধরে শ্রীলঙ্কা দলের পক্ষে খেলার সুযোগের অপেক্ষায় ছিলেন তিনি। অবশেষে ১৯৯৫-৯৬ মৌসুমে পাকিস্তান সফরে একদিনের আন্তর্জাতিকে অভিষেক হয় তার। এরপর অস্ট্রেলিয়া সফরের জন্য দল ঘোষণা করা হলেও পাকিস্তান সফরে তেমন উল্লেখযোগ্য ভূমিকা রাখতে না পারায় পুনরায় দলের বাইরে অবস্থান করতে থাকেন। তিন বছর পর ১৯৯৯ সালের এশিয়ান টেস্ট চ্যাম্পিয়নশীপে ভারতের বিপক্ষে অভিষিক্ত হন তিনি। সিংহলীজ স্পোর্টস ক্লাবে ঐ টেস্টই তার একমাত্র টেস্টে পরিণত হয়। প্রথম ইনিংসে অন্যান্য সিমারের ন্যায় তিনিও তেমন সফলতা পাননি। তবে দ্বিতীয় ইনিংসে দর্শনীয় বোলিংশৈলী প্রদর্শন করে ২/৪১ বোলিং পরিসংখ্যান দাঁড় করান। ফেব্রুয়ারি, ২০০১ সালে নিউজিল্যান্ড সফরে যাবার মাধ্যমে সংক্ষিপ্তকালের জন্য আন্তর্জাতিক ক্রীড়াঙ্গনে আবির্ভূত হন। আঘাতে জর্জরিত দিলহারা ফার্নান্দো’র শূন্যস্থান পূরণে ইংল্যান্ড সফরে যান। এরপর পেপসি কাপে অংশগ্রহণ করেন। বেশ সাফল্য লাভের প্রেক্ষিতে ইংল্যান্ডে অনুষ্ঠিত ক্রিকেট বিশ্বকাপ খেলার জন্য মনোনীত হয়েছিলেন। ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপে অর্জুনা রানাতুঙ্গা’র নেতৃত্বাধীন দলের সদস্য মনোনীত হন। ঐ প্রতিযোগিতায় গ্রুপ পর্ব থেকেই বিদায় নিতে হয় তার দলকে। দীর্ঘ দূরত্ব নিয়ে ফাস্ট মিডিয়াম বোলিং করতেন ও উইকেট শিকারে তৃষ্ণার্ত ছিলেন। ঝাঁকড়া চুলের অধিকারী এরিক উপশান্ত বেশ কয়েকবার জাতীয় দলে খেলেছেন। কিন্তু খেলায় ধারাবাহিকতা না থাকায় দলের বাইরে থাকতে হয়েছে তাকে। সচরাচর সিম বোলারদের উপযোগী পিচে তিনি তার ক্রীড়াশৈলী প্রদর্শনে ব্যর্থ হন। বলকে নিয়ন্ত্রণে রাখতে না পারা, ধারাবাহিকতাবিহীন নিশানার ফলে পুনরায় দলের বাইরে চলে যান। এরপর ঘরোয়া ক্রিকেটে কোল্টস ক্রিকেট ক্লাবে ফিরে যান। গ্রহণযোগ্য মাত্রায় সঠিক নিশানা ও উচ্চতা নিয়ে বোলিং করতেন তিনি। এছাড়াও সিম বোলারদের বিপক্ষে নিজেকে মেলে ধরার চেষ্টা চালাতেন। ২০০৪ সালে টুয়েন্টি২০ ক্রিকেটে অংশ নেয়ার পর পরের মৌসুমে লিস্ট এ ক্রিকেটে অংশ নেন। ২০০০ সালের পর থেকে বিক্ষিপ্তভাবে শ্রীলঙ্কার পক্ষে খেলতে থাকেন। এ সময় তিনি দিলহারা ফার্নান্দো’র বিকল্প হিসেবে চিহ্নিত হয়েছেন। "Maliyadeva have the edge over St. Anne's"। The Sunday Times। ৮ মার্চ ২০১৫।  "World Cup 1999 - Squads"। static.espncricinfo.com। সংগ্রহের তারিখ ২০২১-১১-১০।  রমেশ কালুবিতরাণা প্রমোদ্যা বিক্রমাসিংহে শ্রীলঙ্কান টেস্ট ক্রিকেটারদের তালিকা ক্রিকেট বিশ্বকাপের পাঁচ-উইকেট প্রাপ্তির তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে এরিক উপশান্ত (ইংরেজি) ক্রিকেটআর্কাইভে এরিক উপশান্ত (সদস্যতা প্রয়োজনীয়) (ইংরেজি)
নিখিল পাকিস্তান মুসলিম লীগ

নিখিল পাকিস্তান মুসলিম লীগ {উর্দু: آل پاکستان مسلم لیگ) পাকিস্তানের একটি রাজনৈতিক দল। ২০১০ সালে পারভেজ মোশাররফ এর প্রতিষ্ঠা করেন। প্রতিষ্ঠার অনুষ্ঠান যুক্তরাজ্যের লন্ডনে অনুষ্ঠিত হয়। তবে এর মূল কেন্দ্র পাকিস্তানের ইসলামাবাদে অবস্থিত। জমিয়ত উলামায়ে ইসলাম (ফ) All Pakistan Muslim League Official Website Office of General Musharraf website All Pakistan Muslim League UAE chapter website Official profile at Pakistan Army website
ভারত দূতাবাস, ওয়াশিংটন, ডি.সি.

ওয়াশিংটন, ডি.সি.-তে অবস্থিত ভারত দূতাবাস হচ্ছে ভারতীয় প্রজাতন্ত্রের একটি কূটনৈতিক মিশন যা মার্কিন যুক্তরাষ্ট্রে অবস্থিত। এটি ওয়াশিংটন, ডি.সি.র দূতাবাস সারির একটি কক্ষে অবস্থিত যা মূলত ১৯০১ সালে টি. মরিস মুরীর জন্য নির্মাণ করা হয়েছিল। এটা মার্কিন যুক্তরাষ্ট্রে নিযুক্ত ভারতীয় রাষ্ট্রদূতদের দ্বারা পরিচালিত হয়। এছাড়াও নিউ ইয়র্ক সিটি, সান ফ্রান্সিস্কো, আটলান্টা, হিউস্টন এবং শিকাগোতে ভারতের কনস্যুলেট রয়েছে, যার সবগুলো ভারতীয় দূতাবাসের সাথে সংযুক্ত। ভারতের কূটনৈতিক মিশনের তালিকা ভারতের বৈদেশিক সম্পর্ক http://www.embassy.org/embassies/in.html "Indian Consulates in U.S."। ২৪ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  উইকিমিডিয়া কমন্সে ভারত দূতাবাস, ওয়াশিংটন, ডি.সি. সংক্রান্ত মিডিয়া রয়েছে। টেমপ্লেট:Diplomatic missions of India
গণিতের কালপঞ্জি

আনুমানিক খ্রিস্টপূর্ব ৩০,০০০ অব্দ কেন্দ্রীয় ইউরোপ ও ফ্রান্সের প্রস্তরযুগীয় লোকেরা হাড়ে সংখ্যার হিসাব রাখত। আনুমানিক খ্রিস্টপূর্ব ২৫০০০ অব্দ প্রাচীন জ্যামিতিক ডিজাইনের ব্যবহার। আনুমানিক খ্রিস্টপূর্ব ৫০০০ অব্দ মিশরে দশমিক সংখ্যা পদ্ধতির ব্যবহার। আনুমানিক খ্রিস্টপূর্ব ৪০০০ অব্দ ব্যাবিলন ও মিশরে পঞ্জিকার ব্যবহার। আনুমানিক খ্রিস্টপূর্ব ৩৪০০ অব্দ মিশরে প্রথম সংখ্যাসমূহের প্রতীক হিসেবে সরলরেখার ব্যবহার। আনুমানিক খ্রিস্টপূর্ব ৩০০০ অব্দ মধ্যপ্রাচ্য ও ভূমধ্যসাগরের আশেপাশের এলাকায় অ্যাবাকাসের উদ্ভাবন ও প্রচলন। আনুমানিক খ্রিস্টপূর্ব ৩০০০ অব্দ মিশরে হায়ারোগ্লিফীয় সংখ্যার ব্যবহার। ব্যাবিলনবাসীরা ব্যবসায়িক হিসাবে রাখার জন্য ষাট-ভিত্তিক সংখ্যা ব্যবস্থা ব্যবহার করা শুরু করে। স্থানীয় মানের ধারণা ব্যবহারকারী এই সংখ্যা ব্যবস্থায় শূন্য বলে কোন স্থানীয় মান ছিল না। আনুমানিক খ্রিস্টপূর্ব ২৭৭০ অব্দ মিশরীয় পঞ্জিকার ব্যবহার। আনুমানিক খ্রিস্টপূর্ব ২০০০ অব্দ হরপ্পাবাসীরা ওজন ও পরিমাপের জন্য একটি সুষম দশমিক সংখ্যা ব্যবস্থা ব্যবহার করত। আনুমানিক খ্রিস্টপূর্ব ১৯৫০ অব্দ ব্যাবিলনবাসীরা দ্বিঘাত সমীকরণ সমাধান করে। আনুমানিক খ্রিস্টপূর্ব ১৯০০ অব্দ মস্কো প্যাপিরাস (গোলেনিশেভ প্যাপিরাস) লিখিত হয়। এতে মিশরীয় জ্যামিতির বিবরণ লিপিবদ্ধ হয়। আনুমানিক খ্রিস্টপূর্ব ১৮৫০ অব্দ ব্যাবিলনবাসীরা পিথাগোরাসের উপপাদ্য সম্পর্কে অবহিত ছিল। আনুমানিক খ্রিস্টপূর্ব ১৮০০ অব্দ ব্যাবিলবাসীরা গুণনের নামতা ব্যবহার করত। আনুমানিক খ্রিস্টপূর্ব ১৭৫০ অব্দ ব্যাবিলনবাসীরা রৈখিক ও দ্বিঘাত বীজগাণিতিক সমীকরণ সমাধান করে এবং বর্গমূল ও ঘনমূলের সারণি প্রস্তুত করে। তারা পিথাগোরাসের উপপাদ্য ব্যবহার করত এবং জ্যোতির্বিদ্যামূলক জ্ঞানের প্রসারে গণিতের সাহায্য নিত। আনুমানিক খ্রিস্টপূর্ব ১৭০০ অব্দ রাইন্ড প্যাপিরাস এই সময় লিখিত হয়। এই প্যাপিরাস থেকে বোঝা যায় মিশরীয় গণিতবিদেরা বিভিন্ন সমস্যা সমাধানের বহু কৌশল বের করেছিল। বারবার দুই দিয়ে গুণ করে গুণন আর বারবার অর্ধেক করে বিভাজন সম্পন্ন হত। আনুমানিক খ্রিস্টপূর্ব ১৪০০ অব্দ চীনে শূন্য ছাড়াই একটি দশমিক সংখ্যা ব্যবস্থার প্রচলন। আনুমানিক খ্রিস্টপূর্ব ৮০০ অব্দ বৌদ্ধয়ন প্রাচীনতম ভারতীয় শুল্বসূত্রগুলির একটি রচনা করেন। আনুমানিক খ্রিস্টপূর্ব ৭৫০ অব্দ মানব একটি শুল্বসূত্র রচনা করেন। আনুমানিক খ্রিস্টপূর্ব ৬০০ অব্দ অপস্তম্ব গাণিতিক দৃষ্টিকোণ থেকে সবচেয়ে কৌতূহলোদ্দীপক শুল্বসূত্র রচনা করেন। খ্রিস্টপূর্ব ৫৭৫ অব্দ থালেস ব্যাবিলনীয় গাণিতিক জ্ঞান গ্রিসে নিয়ে আসেন। তিনি জ্যামিতির সাহায্যে পিরামিডের উচ্চতা ও তীর থেকে জাহাজের দূরত্ব নির্ণয়ের সমস্যা সমাধান করেন।
সুলতানপুর ইউনিয়ন

সুলতানপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা: সুলতানপুর ইউনিয়ন, জকিগঞ্জ; (সিলেট জেলা) সুলতানপুর ইউনিয়ন, দেবিদ্বার; (কুমিল্লা জেলা) সুলতানপুর ইউনিয়ন, ব্রাহ্মণবাড়িয়া সদর; (ব্রাহ্মণবাড়িয়া জেলা) সুলতানপুর ইউনিয়ন, রাউজান; (চট্টগ্রাম জেলা) (রাউজান পৌরসভা প্রতিষ্ঠার ফলে বিলুপ্ত) সুলতানপুর ইউনিয়ন, রাজবাড়ী সদর; (রাজবাড়ী জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নোয়াপাড়া ইউনিয়ন

নোয়াপাড়া ইউনিয়ন নামে বাংলাদেশে মোট ২টি ইউনিয়ন রয়েছে। যথা: নোয়াপাড়া ইউনিয়ন, মাধবপুর; (হবিগঞ্জ জেলা) নোয়াপাড়া ইউনিয়ন, রাউজান; (চট্টগ্রাম জেলা) নওপাড়া ইউনিয়ন, কেন্দুয়া; (কেন্দুয়া, নেত্রকোণা) নওপাড়া ইউনিয়ন, দুর্গাপুর; (দুর্গাপুর, রাজশাহী) নওপাড়া ইউনিয়ন, নড়িয়া; (নড়িয়া, শরীয়তপুর) নওপাড়া ইউনিয়ন, মধুখালী; (মধুখালী, ফরিদপুর) নওয়াপাড়া ইউনিয়ন; (দেবহাটা, সাতক্ষীরা) নয়াপাড়া ইউনিয়ন; (আলীকদম, বান্দরবান) নোয়ারপাড়া ইউনিয়ন; (ইসলামপুর, জামালপুর) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বাগোয়ান ইউনিয়ন

বাগোয়ান ইউনিয়ন নামে বাংলাদেশে মোট ২টি ইউনিয়ন রয়েছে। যথা: বাগোয়ান ইউনিয়ন, মুজিবনগর; (মেহেরপুর জেলা) বাগোয়ান ইউনিয়ন, রাউজান; (চট্টগ্রাম জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বহুরূপী (নাট্যদল)

বহুরূপী একটি বাংলা মুখ্য থিয়েটার দল।  ১৯৪৮ সালে ভারতীয় গণনাট্য সংঘের কিছু সক্রিয় সদস্য  যারা দলটি ছেড়ে দিয়েছিলেন তাদের দ্বারা বহুরূপী প্রতিষ্ঠিত হয়েছিল। অপরিচিত আঙ্গিকে পরীক্ষামূলক বাংলা নাটক উপস্থাপনার জন্য দলটি তৈরী হয়েছিল। ভারতীয় গণনাট্য সংঘের ভাঙার পর, শম্ভু মিত্র, বিজন ভট্টাচার্যের মত বিশিষ্ট বাংলা থিয়েটার ব্যক্তিত্ব ১৯৪৮ সালে বহুরূপী তৈরি করেন। একটি যৌগিক নাটক আঙ্গিকের জন্য দলটি নজরে আসে। এই সময়টি বহুরূপীর জন্য  একটি সংগ্রামের সময় ছিল। ১৯৫০ এবং ১৯৫৮ সালের মধ্যে  তারা একাধিক গুরুত্বপূর্ণ নাটক পরিচালনা করেন। ১৯৫১ সালে তারা মঞ্চস্থ করেন রবীন্দ্রনাথ ঠাকুরের 'চার অধ্যায়'। ১৯৫৮ সালে তারা রবীন্দ্রনাথের আর একটি সৃষ্টি রক্তকরবী মঞ্চস্থ করেন। পুতুলখেলায়(১৯৫৮), যেটি ইবসেন ডল'স হাউসের রূপায়ন ছিল তাতে বহুরূপী একটি  সংবেদনশীল সমসাময়িক বিষয় সাহসী পদ্ধতিতে স্পর্শ করেন। চার অধ্যায় (১৯৫১). রক্তকরবী (১৯৫৪). পুতুলখেলা (১৯৫৮). বিসর্জন(১৯৬১). দশচক্র (১৯৬২). রাজা অয়দিপাউস (১৯৬৪). রাজা (১৯৬৪). চুপ! আদালত চলছে (১৯৭১). ডাকঘর (১৯৭৩). ঘরে বাইরে (১৯৭৪). মৃচ্ছকটিকা (১৯৭৯). গ্যালিলিও (১৯৮০). রাজদর্শন (১৯৮২). আগুণের পাখী (১৯৮৪). শ্রীমান কাকাতুয়া(১৯৮৭). কিনু কাহারের ঠেটার (১৯৮৮). নবান্ন (১৯৮৯). এয়ারলাইন্স সাংস্কৃতিক সংস্থা - কলকাতা -  বাংলা থিয়েটারে অবদান অন্য থিয়েটার - কলকাতা - বিশিষ্ট থিয়েটার ব্যক্তিত্ব নাট্য স্বপ্নাকল্প - ২০০৪ দিশারি - কলকাতা - শ্রেষ্ঠ অভিনেতা - নিষিদ্ধ ঠিকানা - ২০০৪ শম্ভু মিত্র তৃপ্তি মিত্র কুমার রায় "Bohurupee 61"। Telegraph। সংগ্রহের তারিখ ৮ মার্চ ২০১২।  Johri, Meera (২০১০)। Greatness of spirit : profiles of Indian Magsaysay Award winners। Delhi: Rajpal & Sons। পৃষ্ঠা 59–60। আইএসবিএন 8170288584।  দাপ্তরিক ওয়েবসাইট
উইলিয়াম ওয়ালেস

স্যার উইলিয়াম ওয়ালেস (স্কটল্যান্ডীয় গ্যালিক: Uilleam Uallas, উচ্চারিত [ˈɯʎam ˈuəl̪ˠəs̪]; নরম্যান ফরাসি: William le Waleys; আনু. ১২৭২/৭৬ – ২৩ আগস্ট, ১৩০৫) ছিলেন একজন নাইট ও স্কটল্যান্ড দেশপ্রেমিক। যিনি স্কটিশ স্বাধীনতার প্রথম যুদ্ধের সময় প্রধান নেতাদের একজন হয়েছিলেন। ১৯৯৫ সালের অস্কার বিজয়ী চলচ্চিত্র ব্রেভ হার্ট তার জীবনীর উপর তৈরি হয়। ওয়ালেসের জন্মতারিখ ও জন্মস্থান নিয়ে বিতর্ক আছে। অনেকে ওয়ালেসের জন্মসাল ১২৭০ উল্লেখ করলেও ১২ শতাব্দীতে “হিস্টোরি অফ উইলিয়াম ওয়ালেস এ্যাণ্ড স্কটিশ এ্যাফেয়ার্স” এর মতে ওয়ালেসের জন্ম ১২৭৬ সালে। সাধারণ মতে এই দশকে জন্মালেও সঠিক দিনটি হয়ত নির্দিষ্টভাবে কখনো জানা যাবে না। ঐতিহ্যগতভাবে এল্ডার্সলিকে তার জন্মস্থান হিসেবে গণ্য করা হয় যা রেনফ্রেওশায়ারের জনস্টোনে অবস্থিত। আধুনিককালে দাবি করা হয়েছে যে তিনি আইর্সায়ার এর এলার্সলি গ্রামের সন্তান ছিলেন। তিনি মৃত্যুবরণ করেন ২৩ই আগস্ট ১৩০৫। তার মৃত্যুর ৯ বছর পর অর্থাৎ ১৩১৪ সালে স্কটল্যান্ড স্বাধীনতা পায়। ১২৯৭ সালের ১১ সেপ্টেম্বর ওয়ালেস স্টার্লিং ব্রিজের যুদ্ধে জয়লাভ করেন। সংখ্যায় প্রচুর পরিমাণে কম হয়েও ওয়ালেস ও এ্যাণ্ড্রু মোরের নেতৃত্বে স্কটিশ সৈন্যরা ব্রিটিশদের পরাস্ত করে। আর্ল অফ সারের ৩০০০ পেশাদার অশ্ববাহিনী ও ১০,০০০ পদাতিক বাহিনী নদীর উত্তর পার্শ্ব দিয়ে অতিক্রমের সময় আক্রমণের মুখে পড়ে। ব্রিজের সংকীর্ণতা সব সৈন্যকে একসাথে ব্রিজ পার হওয়া থেকে বিরত করে, ফলে ইংলিশ সৈন্যরা ব্রিজ পার হতে শুরু করলে স্কটরা তাদের পার হতে দেয় এবং অর্ধেক সৈন্য পার হওয়ামাত্র তাদের উপর অতর্কীতে হামলা করে। ওয়ালেসের একজন অধিনায়কের নেতৃত্বে অগ্রসরমান হামলায় প্রচুর ব্রিটিশ সৈন্যকে পালিয়ে যায়। মাত্রাতিরিক্ত ওজনের কারণে ব্রিজটি ভেঙ্গে গিয়ে অনেক ব্রিটিশ সৈন্য নিহত হন। হ্যারির মতে, ব্রিজের নিচে লুকিয়ে থাকা স্কটরা ব্রিজটি ভাঙতে সাহায্য করেন। ফলে স্কটরা একটি গুরুত্বপূর্ণ জয় পায় যা তাদের সৈন্যদের আত্মবিশ্বাসকে বহুগুণে বাড়িয়ে দেয়। স্কটল্যাণ্ডে এডওয়ার্ডের কোষাধ্যক্ষ হিউজ ক্রেসিংহ্যাম যুদ্ধে নিহত হন এবং তার চামড়া দিয়ে স্কটরা ট্রফি বেল্ট তৈরি করে। উইলিয়াম ক্রফোর্ড ৪০০ অশ্বারোহী নিয়ে ইংরেজদের স্কটল্যাণ্ড থেকে তাড়িয়ে বের করে দেন। ধারণা করা হয় মোরে যুদ্ধে আহত হয়ে ১২৯৭-৯৮ সালের শীতে মারা যান। স্টার্লিং ব্রিজের যুদ্ধ থেকে ফিরে আসার পর ওয়ালেসকে তার সেকেণ্ড ইন কমাণ্ড জন গ্রাহাম ও থার্ড ইন কমাণ্ড উইলিয়াম ক্রফোর্ড এর সাথে নাইট উপাধি দেয়া হয়। খুব সম্ভবত রবার্ট দি ব্রুস তাদের উপাধি দেন এবং ওয়ালেসকে “স্কটল্যাণ্ডের রক্ষক ও তার সেনানীর নেতা” আখ্যা দেয়া হয়। Stevenson, Joseph (১৮৪১)। Documents illustrative of Sir William Wallace: his life and times। Printed for the Maitland club। পৃষ্ঠা 173। সংগ্রহের তারিখ ১ সেপ্টেম্বর ২০১৩ – New York Public Library and Internet Archive-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "William Wallace (c. 1270–1305)"। BBC History। ৩ আগস্ট ২০০৭। সংগ্রহের তারিখ ৪ এপ্রিল ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিশ্বরূপ

বিশ্বরূপ ("বৈশ্বিক আকার", "সর্ব-রূপ"), যা বিশ্বরূপ দর্শন, বিশ্ব স্বরূপ এবং বিরাট রূপ নামে জনপ্রিয়ভাবে পরিচিত, হিন্দু দেবতা বিষ্ণু বা তাঁর অবতার কৃষ্ণের মূর্তস্বরূপ আকার এবং সাক্ষাৎকার। যদিও একাধিক বিশ্বরূপের সাক্ষাৎকার রয়েছে, তবে সবচেয়ে বেশি উদযাপিত হয়ে থাকে হিন্দু মহাকাব্য মহাভারতে ভগবান কৃষ্ণের দ্বারা প্রদত্ত ভগবৎ গীতায় "ঈশ্বরের গান"-এ, যা পাণ্ডব ও কৌরবদের মধ্যে সংঘটিত মহাভারতের যুদ্ধে কুরুক্ষেত্রের যুদ্ধক্ষেত্রে তৃতীয় পাণ্ডব অর্জুনকে বলা হয়েছিল। বিশ্বরূপকে বিষ্ণুর সর্বোচ্চ রূপ বলে বিবেচনা করা হয়, যেখানে সমগ্র মহাবিশ্বকে তাঁর মধ্যে অন্তর্ভুক্ত করা হয়েছে। মহাভারতের যুদ্ধে, পাণ্ডব রাজপুত্র অর্জুন কৃষ্ণকে তাঁর সারথি করে ভাইদের সঙ্গে মিলে তাঁদের জ্যাঠতুতো ভাই কৌরবদের বিরুদ্ধে লড়াই করেছিলেন। ধর্ম (কর্তব্য) পালনের জন্য তাঁর নিজের আত্মীয়দের বিরুদ্ধে যুদ্ধ করা ও হত্যা করা উচিত কিনা এমন নৈতিক দ্বন্দ্বের মুখোমুখি হওয়ার সময়ে, কৃষ্ণ তার সাথে জীবন ও মৃত্যুর বিষয়ে আলোচনা করেন এবং সাক্ষাৎকাররূপে নিজের বিশ্বরূপের প্রকাশ ঘটান। ১০ম ও ১১তম অধ্যায়ে কৃষ্ণ নিজেকে পরম সত্ত্বা হিসেবে প্রকাশ করেন এবং অবশেষে অর্জুনকে তার বিশ্বরূপ দর্শন করান। অর্জুন কৃষ্ণ দ্বারা প্রদত্ত দিব্যদৃষ্টির মাধ্যমে বিশ্বরূপ দর্শনের অভিজ্ঞতা লাভ করেন। বিশ্বরূপের বাহ্যিক আকার অর্জুন কর্তৃক বর্ণিত হয়েছিল, যেমনভাবে তিনি প্রত্যক্ষ করেছিলেন। বিশ্বরূপের অসংখ্য আকৃতি, চোখ, মুখ ও বাহু। মহাবিশ্বের সমস্ত প্রাণী তাঁর অংশ। তিনি একটি অসীম মহাবিশ্ব, যার কোনো শুরু বা শেষ নেই। তাঁর প্রশান্ত এবং ক্রোধদীপ্ত যুগপৎ রূপ রয়েছে। এই দর্শনের মাত্রা সহ্য করতে অসমর্থ হয়ে এবং ভয়ে পরিপূর্ণ হয়ে, অর্জুন কৃষ্ণকে অনুরোধ করেন তার চতুর্ভুজ বিষ্ণুর রূপে ফিরে আসতে, যা তিনি দেখতে সহ্য করতে পারেন। কৃষ্ণের শিক্ষণ ও তাঁর সর্ব-রূপের দর্শনের দ্বারা পুরোপুরিভাবে উজ্জীবিত হয়ে, অর্জুন কুরুক্ষেত্র যুদ্ধ চালিয়ে যান। Howard pp. 58-60 Sharma, Chakravarthi; Sharma, Rajani; Sharma, Mrs. Rajani (২০০৪)। Self Offerings। পৃষ্ঠা 18–19। আইএসবিএন 9781418475024। সংগ্রহের তারিখ ৮ ডিসেম্বর ২০১২।  Srinivasan pp. 20-1 Competition, Sura College of; Padmanabhan, M.; Shankar, Meera Ravi (২০০৪)। Tales of Krishna from Mahabharata। Sura Books। পৃষ্ঠা 88। আইএসবিএন 9788174784179। সংগ্রহের তারিখ ৮ ডিসেম্বর ২০১২।  Howard, Angela Falco (১৯৮৬)। "Possible Brahmanic Influences in the cosmological Buddha"। The Imagery of the Cosmological Buddha। Brill Archive। আইএসবিএন 978-90-04-07612-9। সংগ্রহের তারিখ ৮ ডিসেম্বর ২০১২।  Srinivasan, Doris (১৯৯৭)। Many Heads, Arms, and Eyes: Origin, Meaning, and Form of Multiplicity in Indian Art। BRILL। আইএসবিএন 978-90-04-10758-8। সংগ্রহের তারিখ ৮ ডিসেম্বর ২০১২।
কারাবাঘ জেলা

কারাবাঘ জেলা আফগানিস্তানের কাবুল শহরের ৫০ কিলোমিটার উত্তরে এবং বাগরাম এয়ারবেস থেকে প্রায় ২০ কিলোমিটার দক্ষিণ-পূর্বে অবস্থিত একটি জেলা। জেলাটি কাবুল প্রদেশের একটি অংশ এবং কাবুল ও পারওয়ান প্রদেশের মধ্যবর্তী সড়ককে সংযোগ করেছে। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ১৫,০০০ এর মত, ভবিষ্যতে ইরান এবং পাকিস্তান থেকে আগত জনসংখ্যা মিলে ১৯,০০০ এর মত জনসংখ্যা হবে বলে আশা করা হচ্ছে। যার মধ্যে থেকে প্রায় ৬০% তাজিক এবং ৪০% পশতু সম্প্রদায়ের লোক বসবাস করে থাকে। ভৌগোলিক অবস্থান অনুযায়ী জেলাটির উত্তরে গুলদারা জেলা এবং ইসতালিফ জেলা, দক্ষিণ ও পূর্বে পারভন প্রদেশ এবং দক্ষিণে দিহ সাবজ জেলা ও কালাকান জেলা এর সীমানা ঘিরে রেখেছে। "UNHCR profile for Qarabagh District" (পিডিএফ)। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ মার্চ ২০১৮।  Qarabagh District Map (Source: AIMS) Population number
ওয়ার্ক (১৯১৫-এর চলচ্চিত্র)

ওয়ার্ক (ইংরেজি: Work, অনুবাদ 'কর্ম') হল চার্লি চ্যাপলিন রচিত ও পরিচালিত ১৯১৫ সালের মার্কিন নির্বাক চলচ্চিত্র। এটি এসানে স্টুডিওজের অধীনে তার অষ্টম চলচ্চিত্র। এতে শ্রেষ্ঠাংশে অভিনয় করেছেন চ্যাপলিন, চার্লস ইনস্লি, এডনা পারভায়েন্স, মার্থা গোল্ডেন। এটি লস অ্যাঞ্জেলসের ম্যাজেস্টিক স্টুডিওতে ধারণ করা হয়। চার্লি রংমিস্ত্রি ইজি. এ ওয়েকের সহকারী। তারা দুজন একটি গাড়িতে করে কাজের জন্য যাচ্ছে। ওয়েক গাড়িতে আরাম করে বসে আছে এবং চার্লি গাধার মত গাড়িটি ঠানছে। ওয়েকও তার সাথে গাধার মত আচরণ করছে, কখনো স্লথ গতিতে চললে তাকে তার হাতের ছড়িটি দিয়ে আঘাত করছে। ওয়েক তাকে ছোট পাহাড়ের উপর দিয়ে শর্টকাট নিতে বললে গাড়িটি নিয়ন্ত্রণ হারিয়ে চলন্ত একটি গাড়ির নিচে চলে গিয়েছিল। দ্বিতীয় প্রচেষ্টায় তারা সফল হয়। তাদের যে বাড়িতে কাজ করার কথা, চার্লি সে বাড়ির গৃহপরিচারিকার প্রতি আকৃষ্ট হয়। ওয়েক দেয়ালে রং করতে গিয়ে পড়ে যান এবং তার মাথা রংয়ের বালতিতে ঢুকে যায়। বাড়িওয়ালা তার স্ত্রীকে জানায় তাদের ঘরের স্টোভটি যে কোন মুহূর্তে ফেটে যেতে পারে। এসময় গৃহপরিচারিকা চার্লি যে কক্ষে রং করছিল সেখানে আসলে তাকে একটি দুঃখের গল্প শুনায়। ইতোমধ্যে বাড়িওয়ালার স্ত্রীর এক গোপন প্রেমিকা আসলে সে তাকে রংমিস্ত্রীদের একজন হিসেবে পরিচয় করিয়ে দেয়। সেও রংয়ের বালতি নিয়ে উপরের তলায় গেলে চার্লি তার মুখে রং লাগিয়ে দেয়। বাড়িওয়ালা সেই প্রেমিকের আনা একটি ফুল দেখতে পেয়ে রেগে যায় এবং গুলি ছুড়তে শুরু করে। মারপিঠের এক পর্যায়ে ত্রুটিপূর্ণ স্টোভটি বিকট শব্দে ফেটে যায়। চার্লি চ্যাপলিন - ইজি এ. ওয়েকের সহকারী চার্লস ইনস্লি - রংমিস্ত্রি ইজি এ. ওয়েক বিলি আর্মস্ট্রং - স্বামী মার্থা গোল্ডেন - স্ত্রী এডনা পারভায়েন্স - গৃহপরিচারিকা লিও হোয়াইট - গোপন প্রেমিক প্যাট্রিক ছবিটিকে ৩.৫/৪ তারকা দেন এবং বলেন "চ্যাপলিনে লিটল ট্রাম্প এতটাই পছন্দনীয় যে সে আপনার মনোযোগ ধরে রাখবে। তার চলচ্চিত্রগুলো হল তার নিষ্ঠুর পৃথিবী ও পারিপার্শ্বিকতা বিষয়ে তার প্রতিক্রিয়াগুলো দেখা। এরিক ছবিটিকে ২/৪ তারকা দিয়ে বলেন, "ছবিটি চ্যাপলিনের অন্যান্য চলচ্চিত্রের চেয়ে কম বিনোদন প্রদান করেছে। মূল সমস্যা চ্যাপলিনের পরিচালনায়।" এ. ও. স্কট ছবিটিকে ২/৪ তারকা দিয়ে বলেন, "এটি চ্যাপলিন ও সেসময়ের অন্যান্য পরিচালকদের ত্রুটির প্রতিবিম্ব। তারা তখনও চলচ্চিত্রে কখন হাস্যরস প্রয়োগ করবেন তার উপযুক্ত সময় খুঁজছিলেন।" "Movie Review Work"। threemoviebuffs। সংগ্রহের তারিখ ২৮ মার্চ ২০১৮।  ইন্টারনেট মুভি ডেটাবেজে ওয়ার্ক (ইংরেজি) ইন্টারনেট আর্কাইভ থেকে বিনামূল্যে ডাউনলোডের জন্য ওয়ার্ক উপলব্ধ রয়েছে
ওয়ার্ক (২০১৭-এর চলচ্চিত্র)

ওয়ার্ক (ইংরেজি: Work, অনুবাদ 'কর্ম') হল আনিল কারিয়া পরিচালিত ২০১৭ সালের ব্রিটিশ চলচ্চিত্র। ছবিতে একজন কিশোরীর দৃষ্টিকোণ থেকে পৃথিবীকে দেখানো হয়েছে। কিশোরী জেস চরিত্রে অভিনয় করেন জেসমিন ব্রেইনবার্গ। ২০১৭ সালের ২৩শে সেপ্টেম্বর রেইনড্যান্স চলচ্চিত্র উৎসবে চলচ্চিত্রটির উদ্বোধনী প্রদর্শনী অনুষ্ঠিত হয়। ছবিটি ৭১তম বাফটা পুরস্কারে শ্রেষ্ঠ স্বল্পদৈর্ঘ্য চলচ্চিত্র বিভাগে মনোনীত হয়। জেসমিন ব্রেইনবার্গ - জেস তরেন স্টিল - নৃত্য পরিচালক কার্ল প্রেকপ - বাসের ব্যক্তি ম্যাথু জুর - বাবা ইভোন্নে দালপ্রা - দাদী কাউয়ুস ডানকম্ব - স্যাম রিনি-মায়া ওয়ার্ডেন - মায়া কিরন জেচ্চিনিস - বৃদ্ধ ব্যবসায়ী জেমি অ্যাল্ডারসন - তরুণ ব্যবসায়ী সু ক্রিস্পিন - মহিলা ব্যবসায়ী কোরাল আমিগা - খাদ্য পরিবেশনকারী কির্স্টি কারি - পিঠে ব্যাগওয়ালা মহিলা নিক ওয়াটারস - তর্করত প্রেমিক ইমোজেন ডাইন্স - তর্করত প্রেমিকা ক্যাটি অ্যাকারম্যান - গোসলরত তরুণী বাফটা পুরস্কার মনোনীত: শ্রেষ্ঠ স্বল্পদৈর্ঘ্য চলচ্চিত্র - আনিল কারিয়া ও স্কট ওডনেল ব্রিটিশ ইন্ডিপেন্ডেন্ট চলচ্চিত্র পুরস্কার মনোনীত: শ্রেষ্ঠ ব্রিটিশ স্বল্পদৈর্ঘ্য চলচ্চিত্র - ওয়ার্ক রিটম্যান, আলেক্স (৯ জানুয়ারি ২০১৮)। "BAFTA Awards: Nominees, Industry React"। দ্য হলিউড রিপোর্টার। সংগ্রহের তারিখ ২৮ মার্চ ২০১৮।  ইন্টারনেট মুভি ডেটাবেজে ওয়ার্ক (ইংরেজি)
শাকারদারা জেলা

শাকারদারা জেলা আফগানিস্তানের কাবুল প্রদেশের কেন্দ্রীয় অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার (ইউএনএইচসিআর) এর আনুমানিক হিসাব অনুযায়ী জেলাটির জনসংখ্যা প্রায় ৬৩,০০০ এর মত। এছাড়াও আরো ১০,০০০ জন এর মত লোক বিদেশ থেকে প্রত্যাবর্তন করবে বলে ধারণা করা হয়। ভৌগোলিক অবস্থান অনুযায়ী জেলাটির সীমানা পশ্চিমে পারভান প্রদেশ, উত্তরে গুলদারা জেলা ও মীর বাচা কোট জেলা, পূর্বে দিহ সাবজ জেলা ও কাবুল জেলা এবং দক্ষিণে পাঘমান জেলা এর সীমানা ঘিরে রেখেছে। এটির সদর দফতর হচ্ছে শাকার দারা নামে একটি গ্রাম, যেটি জেলার কেন্দ্রীয় অঞ্চলে অবস্থান করছে। আয়ের প্রধান উৎস বলতে কৃষিই এখানকার মানুষের জীবিকা নির্বাহের পথ। ""Ministry of Counternarcotics Opens Road in Poppy-free Shakardara District through Good Performer's Initiative""। ২১ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৮।  AIMS District Map
জ্যাক রাউলি

জন ফ্রেডরিখ "জ্যাক" রাউলি (অক্টোবর ৭, ১৯২০ – জুন ২৮, ১৯৯৮) ছিলেন একজন ইংরেজ ফুটবল খেলোয়াড়। বোর্নেমাউথ ক্লাব থেকে ৩,০০০ পাউন্ডের বিনিময়ে রাউলি ম্যানচেস্টার ইউনাইটেডে যোগ দেন। তিনি ছিলেন একজন তুখোড় স্ট্রাইকার। ১৯৪০ থেকে ১৯৫০ দশকে তার ডাক নাম ছিল "দ্য গানার" (The Gunner)। শেফিল্ড ওয়েডনেজডের বিপক্ষে ১৯৩৭ সালে তার অভিষেক হয়। ইউনাইটেডের হয়ে তিনি ১৯৪৮ সালে এফএ কাপ এবং ১৯৫২ সালে চ্যাম্পিয়নশিপ জেতেন। ক্লাবের পক্ষে ৪২২ ম্যাচে ২০৮ গোল দেয়ার পর তিনি অবসর গ্রহণ করেন। ম্যানচেস্টার ইউনাইটেডের শীর্ষ দশ গোলদাতার তালিকায় তার স্থান তৃতীয়। পরবর্তীকালে তিনি ওল্ডহ্যাম অ্যাথলেটিক ও এএফসি আয়াক্স দলের ম্যানেজারের দায়িত্ব পালন করেছেন। England profile
সিস্টেমেটিক ইনভেস্টমেন্ট প্ল্যান

সিস্টেমেটিক ইনভেস্টমেন্ট প্ল্যান (এসআইপি) হচ্ছে বিনিয়োগকারীদের জন্য মিউচুয়াল ফান্ডের মাধ্যমে একটি বিনিয়োগ পদ্ধতি, যেখানে এককালীন অর্থ বিনিয়োগের পরিবর্তে ধাপে ধাপে অল্প পরিমানে অর্থ বিনিয়োগ করা হয়ে থাকে৷ সাধারণত অর্থ বিনিয়োগ করা হয় সাপ্তাহিক, মাসিক বা ত্রৈমাসিক ভিত্তিতে৷ সিস্টেমেটিক ইনভেস্টমেন্ট প্ল্যান (এসআইপি), এর ক্ষেত্রে বিনিয়োগকারীরা নির্দিষ্ট সময় অন্তর অন্তর তাদের ব্যাংক অ্যাকাউন্টের মাধ্যমে একটি নির্দিষ্ট মিউচুয়াল ফান্ডের ভিত্তিতে বিনিয়োগ করে থাকে৷ বিনিয়োগকারীরা তাদের নিজস্ব মোট সম্পত্তির উপর ভিত্তি করে ইউনিট লাভ করে থাকে৷ প্রতিবার অর্থ বিনিয়োগের সাথে সাথে বিনিয়োগকারীর অ্যাকাউন্টে ইউনিট যোগ হয়ে থাকে৷ এ পরিকল্পনার উদ্দেশ্য হল ডলারের মূল্য উঠানামার কারণে অস্থিতিশীল বাজারের সমস্যা হতে বিনিয়োগকারীদের মুক্ত করা৷ যেহেতু বিনিয়োগকারীরা মূল্য কম থাকাকালীন সময়ে অধিক ইউনিট ও মূল্য অধিক থাকাকালীন সময়ে কম ইউনিট লাভ করে থাকে, সেইহেতু দীর্ঘমেয়াদের ক্ষেত্রে ইউনিটের গড় মূল্য কমে যায়৷ পদ্ধতিগত বিনিয়োগ পরিকল্পনার ক্ষেত্রে বিনিয়োগ হয় সুষ্ঠু ও সঠিক৷ এটি পরিচালনা করাও সহজ৷ বিনিয়োগকারী যে কোনও সময় অর্থ বিনিয়োগ স্থগিত করতে পারেন, কিংবা বিনিয়োগকৃত টাকার পরিমান কমাতে বা বাড়াতে পারেন৷ এ পরিকল্পনাটি সাধারণভাবে খুচরো বিনিয়োগকারীর জন্য যথার্থ হতে পারে, যেক্ষেত্রে একজন বিনিয়োগকারী নিয়মিতভাবে বিনিয়োগ পরিচালনায় সক্ষম হয় না৷ এছাড়াও যে সকল বিনিয়োগকারী বিনিয়োগ বাজার সম্পর্কে যথেষ্ট অভিজ্ঞ নয়, তাদের জন্যও এসআইপি একটি সঠিক নির্বাচন হতে পারে৷ সিস্টেমেটিক ইনভেস্টমেন্ট প্ল্যান (এসআইপি) এর সুবিধা হচ্ছে যে এটি সংগতিপূর্ণ বিনিয়োগের পাশাপাশি ক্রয়কৃত ইউনিট এর গড় মূল্য কম রাখে, যেক্ষেত্রে বিনিয়োগ বাজারে সৃষ্টি হওয়া নতুন নতুন সুযোগ কাজে লাগাতে একজন বিনিয়োগকারী সক্ষম হন৷ ভারতে সিস্টেমেটিক ইনভেস্টমেন্ট প্ল্যান এর পর্যায়ক্রমিক বিনিয়োগ ইলেকট্রনিক ক্লিয়ারিং সার্ভিসেস (ইসিএস) এর মাধ্যমে পরিচালনা করা যেতে পারে৷ কিছু কিছু মিউচুয়াল ফান্ড ইক্যুয়িটি-লিংকড সেভিংস স্কিম এর ক্ষেত্রে ট্যাক্স সুবিধাও প্রদান করে থাকে৷ যাহোক, এ পরিকল্পনার ক্ষেত্রে লকিং পিরিয়ড ৩ বছরের এবং অনেক কোম্পানি এ বিনিয়োগ সুবিধা প্রদান করে থাকে এবং এদের মধ্য অন্যতম হচ্ছে কোটাক @@@@৷ "একটি পদ্ধতিগত বিনিয়োগ পরিকল্পনা কি? এটা কীভাবে কাজ করে?"। timesofindia.indiatimes.com।  "ডল্লার খরচ আয়ের"। richardcayne (English ভাষায়)। ৩ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "ইলেকট্রনিক ক্লিয়ারিং সেবা" (English ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link) "সিস্টেমেটিক ইনভেস্টমেন্ট প্ল্যান"। Kotak Asset Management (English ভাষায়)। ২২ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
রাজানগর ইউনিয়ন

রাজানগর ইউনিয়ন নামে বাংলাদেশে মোট ৩টি ইউনিয়ন রয়েছে। যথা: রাজানগর ইউনিয়ন, দিরাই; (সুনামগঞ্জ জেলা) রাজানগর ইউনিয়ন, রাঙ্গুনিয়া; (চট্টগ্রাম জেলা) রাজানগর ইউনিয়ন, সিরাজদিখান; (মুন্সীগঞ্জ জেলা) রাজনগর ইউনিয়ন; (রাজনগর, মৌলভীবাজার) দক্ষিণ রাজানগর ইউনিয়ন; (রাঙ্গুনিয়া, চট্টগ্রাম) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
থাইল্যান্ড মহিলা জাতীয় আইস হকি দল

থাইল্যান্ড মহিলা জাতীয় আইস হকি দল হল থাইল্যান্ডের জাতীয় আইস হকি দল। ২০১৭ – ৫ম স্থানে সমাপ্ত "Ice Hockey in Thailand"। National Teams of Ice Hockey। ৩ ফেব্রুয়ারি ২০১৮। সংগ্রহের তারিখ ২৮ মার্চ ২০১৮।  "Hong Kong's women win"। iihf.com (ইংরেজি ভাষায়)। ২০১৩-১২-৩০। সংগ্রহের তারিখ ২০১৭-০৯-২০।  থাইল্যান্ড - ইন্টারন্যাশনাল আইস হকি ফেডারেশন থাইল্যান্ডে আইস হকি - ন্যাশনাল টার্মস আইস হকি